_:nb08a921065594ac78f3c4dad3c926e9cxb0
<http://schema.org/articleBody>
"C20-indekset fortsatte onsdag op på ryggen af tendensen i de øvrige europæiske aktieindeks. Stigningen kom hjem trukket af de cykliske aktier og Carlsberg, der fortsatte tirsdagens stigning. Otte af indeksets aktier lukkede i blåt, mens resten var klædt i rødt. Indekset steg til 466,58 - 0,5 pct. mere end tirsdagens slutniveau.I Europa var de typiske stigninger ved dansk lukketid omkring 0,5 pct. Carlsberg var i fokus onsdag efter positive nyheder fra Rusland, der allerede løftede aktien tirsdag. Det russiske nyhedsbureau Interfax fortalte nemlig, at regeringen i landet vil opløse den kommission, der arbejder for regulering af alkoholmarkedet. Og det vil være mere end velkomment, hvis Carlsberg kunne få arbejdsro til at udnytte potentialet i det store marked, vurderer den franske storbank Société Générale i en analyse, hvor både kursmålet og anbefalingen hæves. Société Générale anbefaler nu \"hold\" mod tidligere \"sælg\" på Carlsberg-aktien og sætter kursmålet til 540 kr. mod tidligere 435 kr.Den positive holding sekunderes af Nomura, Sydbank og Nordea. Aktien lukkede med en stigning på 2,6 pct. i 494kr. og var dermed i C20-toppen onsdag.Carlsberg var flankeret af de to cykliske aktier, NKT og FLSmidth, der steg henholdsvis 2,4 pct. til 189,8 og 1,5 pct. til 336,40. Stigningerne var et sikkert tegn på, at der var lidt mere risikovillighed onsdag. GN og WDH fik opmærksomhed fra regnskabet fra den italienske distributør af høreapparater Amplifon, der havde fremgang i omsætningen i første halvår, mens bundlinjen skrumpede en smule, når man sammenligner med samme periode et år tidligere. GN lukkede 0,1 pct. nede i 73,35 kr. og WDH satte sig 0,5 pct. til 553,5 kr.- Udviklingen i Tyskland er det værste. Der er opstået et markant prispres. Producenter og detailhandlere er under voldsomt pres i Tyskland på grund af det, og det ser desværre ud til, at der er flere og flere markeder, der deltager i det. De danske producenter er påvirkede af det, for Tyskland er et meget stort marked, sagde analytiker hos SEB Niels Granholm-Leth til Ritzau Finans.Lundbeck stjal fokus kort inden lukketid i tirsdagens handel og onsdag bekræftede EU-Kommissionen, at en foreløbig vurdering tyder på, at der kommer en konkurrencesag mod selskabet. Lundbeck-aktien faldt med 2,9 pct. til 118,0 kr. og endte som bundprop i C20. Indekstunge Novo Nordisk lå på den rigtig side af stregen og var alene med sin vægt med til at holde indekset pænt i plus. Regnskabet fra konkurrenten Eli Lilly lovede umiddelbart godt nyt for danske Novo Nordisks position på det vigtige og enorme amerikanske marked. Det vurderede Søren Løntoft Hansen, aktieanalytiker i Sydbank, over for Ritzau Finans. Novo-aktien endte med 0,7 pct. til 892 kr.Blandt sidepapirerne løb Parken med opmærksomheden og blev sendt op på den endelige bekræftelse af salget af angriberen Dame N'Doye til en russisk klub. Aktien hoppede op med tocifrede procenter, men festen fes ud som dagens skred frem og ved lukketid var status et fald på 2,2 pct. til 66 kr.Salget ses have en positiv indvirkning på resultatet før skat på 36 mio. kr. i 2012 . Dame N'Doye har længe ytret ønske om at forlade klubben, og har ikke været med på holdet i de første kampe i Superligaen.Proteseselskabet Össur fik ikke rampelys med sit regnskab for andet kvartal, der var pyntet med en \"nedpræcisering\" af forventningerne. Aktien blev ikke handlet efter regnskabet og er senest handlet i 8,20 kr /ritzau/FINANSClaus Mikkelsen +45 33 30 03 35 Ritzau Finans, E-mail:finans@ritzau.dk, www.ritzaufinans.dk"
<https://www.avisen.dk/onsdagens-aktier-cykliske-aktier-og-carlsberg-i-top_177972.aspx>